****

|  |
| --- |
|  |
| **REPUBLIKA HRVATSKA****ZAGREBAČKA ŽUPANIJA****GRAD VELIKA GORICA****Osnovna škola Vukovina****Gornje Podotočje, Školska 20/A****10419 Vukovina** |

KLASA: 112-03/25-01/1

UBROJ: 238-31-19-02/01-25-2

U Gornjem Podotočju, 08.09.2025.

Temeljem Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021. - 2027. (SF.2.4.06.06.0046), kojim je uređeno financiranje projekta „Svako dijete ima pravo na obrazovanje“, objavljuje se:

**JAVNI POZIV**

**za prijavu kandidata za izvršavanje poslova pomoćnika u nastavi**

**u Osnovnoj školi Vukovina**

I.

* Mjesto rada: Osnovna škola Vukovina
* Radno vrijeme: nepuno/puno radno vrijeme – prema utvrđenoj satnici
* Prijevoz na rad: u skladu s propisima za zaposlene u osnovnim školama
* Vrsta ugovora: Ugovor o radu na određeno vrijeme
* Planirani početak rada: početak nastavne godine 2025./2026.
* Procijenjeni broj pomoćnika u nastavi: 4

II.

**UVJETI – prema Zakonu o osobnoj asistenciji (NN 71/2023) i Pravilniku o pomoćnicima u nastavi i stručnim komunikacijskim posrednicima (NN 85/2024):**

* Pomoćnik u nastavi mora biti punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a;
* Iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju;
* Nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine broj“ 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 155/23 i 156/23) i članka 23. Zakona o osobnoj asistenciji („Narodne novine“ br. 71/23);
* Punoljetnost.

Na Javni poziv mogu se ravnopravno javiti kandidati oba spola.

Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

**III.**

**OPIS POSLOVA**

Osnovna zadaća pomoćnika u nastavi je pružanje neposredne podrške i pomoći učenicima s teškoćama u razvoju s ciljem poboljšanja njihovih obrazovnih postignuća, uspješnije socijalizacije i emocionalnog funkcioniranja.

Podrška i pomoć učenicima odnosi se na podršku u komunikaciji i socijalnoj uključenosti, pomoć u kretanju, u obavljanju higijenskih potreba, uzimanju jela i pića, školskih i drugih aktivnosti i zadataka, suradnju s radnicima škole, roditeljima/skrbnicima te drugim učenicima.

IV.

Odabir osoba koje će izvršavati poslove pomoćnika u nastavi izvršit će Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) sukladno Pravilniku opostupku zapošljavanja te procjeni i vrednovanju kandidata za zapošljavanje.

 V.

S odabranim pomoćnicima u nastavi, škole kojima je osnivač Grad Velika Gorica sklopit će ugovor o radu na određeno, nepuno ili puno radno vrijeme kojim će se definirati međusobna prava i obaveze.

VI.

Uz prijavu na Javni poziv, kandidati su dužni priložiti:

* Prijavni obrazac,
* Životopis,
* Dokaz o stručnoj spremi (neovjerena preslika),
* Dokaz o hrvatskom državljanstvu (neovjerena preslika osobne iskaznice ili domovnice),
* Dokaz o prebivalištu (neovjerena preslika osobne iskaznice ili uvjerenja o prebivalištu)
* Dokaz da se ne vodi kazneni i istražni postupak (neovjerena preslika uvjerenja o nekažnjavanju – ne starije od 60 dana od dana objave Javnog poziva),

Kandidati koji su završili Program obrazovanja odraslih (osposobljavanja) za pomoćnika u nastavi trebaju priložiti potvrdu (svjedodžbu) o završenom Programu obrazovanja. Potvrda se može dostaviti i neposredno prije početka rada.

Kandidati su dužni prije početka rada dostaviti potvrdu o zdravstvenoj sposobnosti.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na Javni poziv pozvati se na to pravo i ima prednost u odnosu na ostale kandidate samo pod jednakim uvjetima.

VII.

Prijave se podnose:

**preporučeno poštom ili predaju osobno u tajništvo škole** na adresu:

**Osnovna škola Vukovina**

**Gornje Podotočje, Školska 20/A**

**10419 Vukovina**

s napomenom *„Prijava za pomoćnike u nastavi“*

* **putem elektroničke pošte** na adresu:

ured@os-vukovina.skole.hr

s nazivom predmeta *„Prijava za pomoćnike u nastavi“*

Rok za podnošenje prijava je **16. rujna 2025.**Nepotpune i nepravodobne prijave neće se razmatrati.

Informacija o rezultatima Javnoga poziva bit će objavljena na <https://os-vukovina.skole.hr/>

 Ravnatelj:

 Damir Bedić, mag. cin.